Samkvæmt níu mánaða uppgjöri hjá HB Granda var rekstrarhagnaður af eigin starfsemi á þessu tímabili 2.116 milljónir en var 1.297 milljónir á sama tímabili í fyrra . Rekstrarhagnaður fyrir afskriftir , án söluhagnaðar skipa , var 2.340 milljónir eða 22,4% af rekstrartekjum , samanborið við 2.204 milljónir eða 21,1% árið áður . Við bætast 609 milljónir vegna hagnaðar af sölu Engeyjar að frádregnu tapi af sölu Sunnubergs . Þá er greinilegt að gengisþróun er mun skaplegri gagnvart rekstri fyrirtæksins á þessu ári . Nettó gengismunur og verðbætur lána voru jákvæð um 1.504 milljónir , en var neikvæð um 2.099 milljónir króna á sama tímabili í fyrra . Rekstrartekjur fyrirtækisins þessa fyrstu níu mánuði á þessu ári eru nánast þær sömu og í síðasta ári , um 10.450 milljónir króna .